אנה גייפמן

אנה גייפמן (באנגלית: Anna Geifman) (נולדה ב-31 באוקטובר 1962) היא היסטוריונית ישראלית. פרופסור במחלקה למדעי מהמדינה באוניברסיטת בר-אילן. תחומי המחקר שלה כוללים קיצוניות ורדיקליזם, טרור והיסטוריה של תנועות מהפכניות רוסיות.

ביוגרפיה 
גייפמן נולדה ב-1962 בלנינגרד, ברית המועצות, ועברה לבוסטון, מסצ'וסטס, עם הוריה ב-1976. היא סיימה תואר ראשון באוניברסיטת בוסטון ב-1984 ודוקטורט באוניברסיטת הרווארד ב-1990 בהדרכת פרופסור ריצ'רד פייפס.

גטיפמן לימדה במשך 20 שנה באוניברסיטת בוסטון, קורסים בנושא ההיסטוריה של רוסיה האימפריאלית, ברית המועצות, פסיכוהיסטוריה וטרור מודרני.  .  בשנת 2007 עלתה לישראל והחלה ללמד באוניברסיטת בר-אילן.

עמדות אינטלקטואליות 
גייפמן חוקרת וכותבת על טרור פונדמנטליסטי של המאה ה-20 וה-21, תוך שימת דגש על דפוסים פסיכולוגיים של אלימות פוליטית באמצעות ניתוח השוואתי. היא מתמקדת בתמריצים להתנהגות קיצונית ובהשפעה של אכזריות מאורגנת על חיי היומיום והתנאים הרגשיים של אזרחים באזורים המושפעים מטרור.

גייפמן הכניסה לשיח על הטרור את ההשוואה בין קבוצות הטרור הרוסיות שלפני המהפכה לבין המבצעים העכשוויים של אלימות איסלאמיסטית.  היא טוענת שבמקומות שונים בעולם, כולל המזרח התיכון, הרשת המבוזרת והבלתי פורמלית של תאי לחימה דומה מאוד לרשת ארגוני הטרור הרוסית שלפני המהפכה שפעלה לעיתים קרובות ללא קשרים חזקים זה עם זה, מעבר לעובדה שכולם פעלו בהשראת עמדות ניהיליסטיות דומות, הרסניות (והרסניות עצמיות).

גייפמן ממעיטה בחשיבותן של אידאולוגיות מהפכניות, תוך התמקדות לא בהיבטים האינטלקטואליים אלא בהיבטים הפסיכולוגיים של הטרור, שאותם היא מייחסת לקשיי הטרוריסטים להתמודד עם משברי זהות של מודרניות ופוסט-מודרניות. היא גם מדגישה נטיות פליליות הן בקרב הרדיקלים הרוסים והן בקרב הטרוריסטים העכשוויים ברחבי העולם.

לדעתה של גייפמן, הרעיון שברגע שארגוני טרור כמו חמאס וחזבאללה ייקחו חלק בשלטון הם יתמתנו הוא מוטעה. הבנה טובה יותר של האופן שבו פועלות קבוצות מונעות אידאולוגיות המשתמשות בטרור כטקטיקה עשויה להתקבל על ידי התבוננות במהפכה הבולשביקית. היא מצביעה על ההקבלה בין המחויבות של חמאס לבניית "כוחות הביטחון" שלו, לבין ההקמה והמימון הבולשביקים של הצ'קה (המשטרה החשאית הסובייטית הראשונה, שקדמה לק.ג.ב ) מה שהיה בראש סדר העדיפויות עם השגת השלטון.

לדברי גייפמן, הקורבנות הראשונים של חמאס הם האזרחים הפלסטינים, בדיוק כמו שהקורבנות הראשונים של המשטר הבולשביקי היו אזרחי רוסיה. "אתה רוצה לדעת מה קורה כשטרוריסטים עולים לשלטון? ברגע שמחבלים משתלטים על הממשלה, הם מתחילים לבנות על מה שהם עשו במחתרת. תראו את הבולשביקים, שהיו טרוריסטים לפני עלייתם לשלטון ב-1917". הם השתמשו בניסיונם הרב באלימות כדי לבנות מדינה מבוססת טרור.

בהקשר לכיבוש הרוסי את אוקראינה ציינה גייפמן כי "שום דבר לא השתנה מאז ימי הצארים והמהפכה הבולשיביקית. לרוסים אין זהות לאומית וזה מפריע להם ומניע אותם לחפש משמעות", עוד ציינה כי פוטין כבש את אוקראינה בגלל שיקולים פוליטיים של גיוס הציבור לטובתו.

ספרים 
 Thou Shalt Kill: Revolutionary Terrorism in Russia, 1894–1917. Princeton, NJ: Princeton University Press, 1993.
 Russia under the Last Tsar: Opposition and Subversion, 1894–1917. Edited volume, with introduction and one article contributed. Oxford, England: Blackwell Publishers, 1999.
 Entangled in Terror. The Azef Affair and the Russian Revolution. Wilmington, Delaware: SR Books, 2000.
 La mort sera votre dieu! Du nihilisme russe au terrorisme islamiste. Paris: La Table Ronde, 2005.
 Death Orders: The Vanguard of Modern Terrorism in Revolutionary Russia. Praeger Security International, 2010.

קישורים חיצוניים 

 הפרופיל של פרופסור גייפמן באוניברסיטת בר אילן
  Dr. Anna Geifman, Bar-Ilan U., Putin's Involvement in Syria as Russia's Traditional Foreign Policy

הערות שוליים 

בוגרות אוניברסיטת בוסטון
בוגרי אוניברסיטת בוסטון
מהגרים מברית המועצות לארצות הברית
סגל אוניברסיטת בוסטון
בעלות תואר דוקטור מאוניברסיטת הרווארד
בעלי תואר דוקטור מאוניברסיטת הרווארד
היסטוריונים של רוסיה
ישראליות ילידות ברית המועצות
ישראלים ילידי ברית המועצות
עולות בשנות ה-2000
עולים בשנות ה-2000
סגל אוניברסיטת בר-אילן: היסטוריה כללית
סגל אוניברסיטת בר-אילן
ישראליות שנולדו ב-1962
ישראלים שנולדו ב-1962